ຫຼາຍພັນຄົນ ໂຮມຊຸມນຸມກັນ ຂະນະທີ່ ຊາວເທີກີ ໄວ້ອາໄລ ເຖິງພວກທີ່ເສຍຊີວິດ
ການວາງ​ລະ​ເບີດ​ນັ້ນ ມີ​ຮ່ອງຮອຍຕ່າງໆ ​ຄ້າຍຄື​ກັນ​ກັບ ການວາງ​ລະ​ເບີດ​ສະຫລະ​ຊີບ ​ສອງ​ບັ້ນ ​​ເມື່ອ​ເດືອນ​ກໍລະກົດ​ຜ່ານ​ມາ ທີ່ລັດອິສລາມ ອ້າງເອົາຄວາມຮັບຜິດຊອບ.
ຫຼາຍພັນຄົນ ໄດ້ພາກັນລົງສູ່ຖະໜົນ ສາຍຕ່າງໆ ໃນນະຄອນ ຫຼວງ Ankara ຂອງເທີກີ ໃນວັນອາທິດວານນີ້ ຫຼາຍໆຄົນ ພາກັນຮ້ອງໂຮ ຄຳຂວັນ ຕໍ່ຕ້ານລັດຖະບານເທີກີຕ່າງໆນາໆ ໃນຂະນະທີ່ປະເທດ ກຳລັງໄວ້ອາໄລແກ່ຜູ້ເຄາະຮ້າຍ ຈາກ ເຫດລະເບີດແຕກສອງຄັ້ງ ຢູ່ທີ່ ການໂຮມຊຸມນຸມຢ່າງສັນຕິ ທີ່ໄດ້ສັງຫານຢ່າງນ້ອຍ 95 ຄົນນັ້ນ ອີກຫຼາຍພັນຄົນ ໄດ້ ເດີນຂະບວນ ຢູູ່ໃນເມືອງ Diyarbakir ທາງພາກຕາເວນອອກ ສຽງໃຕ້ ຂອງປະເທດ ທີ່ມີຊາວເຄີດອາໄສຢູ່ເປັນສ່ວນໃຫຍ່ ລັດຖະບານ ໄດ້ລາຍງານວ່າ 160 ຄົນ ທີ່ໄດ້ຮັບບາດເຈັບ ໃນການວາງລະເບີດສອງຄັ້ງເມື່ອວັນເສົາຜ່ານມານັ້ນ ແມ່ນ ຍັງຮັກສາຕົວ ໃນໂຮງໝໍຢູ່ ໂດຍມີ 65 ຄົນ ໄດ້ຮັບການຮັກສາໃນຂັ້ນມໍລະສຸມ ຢູ່ທີ່ໂຮງໝໍ ຕ່າງໆ 19 ແຫ່ງ ບໍ່ມີຜູ້ໃດອອກມາອ້າງເອົາຄວາມຮັບຜິດຊອບ ສຳຫລັບ ການໂຈມຕີດັ່ງກ່າວ ແຕ່ບັນດາ ນັກວິເຄາະ ກ່າວວ່າ ການວາງລະເບີດນັ້ນ ມີຮ່ອງຮອຍຕ່າງໆ ຄ້າຍຄືກັນ ກັນກັບການວາງ ລະເບີດສະຫລະຊີບ ສອງບັ້ນ ເມື່ອເດືອນກໍລະກົດຜ່ານມາ ຢູ່ໃກ້ໆ ເຂດຊາຍແດນຕິດກັບ ຊີເຣຍ ທີ່ໄດ້ສັງຫານ 33 ຄົນ ພວກກຸ່ມຫົວຮຸນແຮງຈັດ ລັດອິສລາມ ໄດ້ອ້າງເອົາຄວາມ ຮັບຜິດຊອບ ຕໍ່ມາ ສຳຫລັບການໂຈມຕີຄັ້ງນັ້ນ ປະທານາທິບໍດີເທີກີ ທ່ານ Recep Tayyip Erdogan ໄດ້ປະນາມການວາງລະເບີດເຫຼົ່ານັ້ນ ຊຶ່ງເປັນຄວາມຮຸຸນແຮງ ທີ່ຮ້າຍແຮງທີ່ສຸດ ໃນປະຫວັດສາດ ຂອງເທີກີ ໂດຍກ່າວວ່າ ທ່ານ ຍັງໄດ້ຍົກເລີກ ການນັດໝາຍຕ່າງໆ ໃນລະຍະສາມມື້ ໃນຂະນະ ທີ່ ປະເທດຂອງທ່ານ ພວມໂສກເສົ້າເສຍໃຈຢູ່ນັ້ນ ແຕ່ຈົນມາເຖິງທ້າຍວັນອາທິດຕໍ່ມາ ທ່ານ ກໍຍັງບໍ່ໄດ້ກ່າວຖະແຫລງ ຕໍ່ມວນຊົນເລີຍ ພວກ ວິພາວິຈານ ລວມທັງ ທ່ານ Selahattin Demirtas ຄູ່ປະທານ ຂອງພັກນິຍົມຊາວເຄີດ ຂອງເທີກີ ໄດ້ຖິ້ມໂທດໃສ່ ລັດຖະບານ ສຳຫລັບ ເຫດລະເບີດແຕກເຫຼົ່ານັ້ນ ໂດຍກ່າວຫາ ກອງກຳລັງຮັກສາຄວາມປອດໄພ ທີ່ລົ້ມແຫລວ ໃນການປົກປ້ອງ ການໂຮມຊຸມນຸມເພື່ອ ສັນຕິພາບ ໃນການກ່າວຖະແຫລງຕໍ່ບັນດາຜູ້ທີ່ໄວ້ອາໄລ ທ່ານໄດ້ກ່າວວ່າ